Staçión de Zêna Vêxima

A staçión de Zêna Vêxima (ascì sôlo staçión da Vêxima, Stazione di Genova Vesima in italiàn) a l'é 'na staçión feroviària ch'a se trêuva in sciâ ferovîa Zêna-Vintimìggia. Avèrta a partî da-o 1868, a l'é a-o servìçio do comùn de Zêna, capolêugo da sò çitæ metropolitànn-a, pi-â fraçión da Vêxima, pàrte de l'unitæ urbanìstica de Crêvai do Monicìpio VII Ponénte (circoscriçión de Ôtri).

 Stöia 
A staçión de Zêna Vêxima a l'é stæta inougurâ inte l'ànno 1868, a-o moménto de l'avertûa do tòcco de ferovîa conpréizo tra e dôe staçioìn de Ôtri e de Sànn-a.

 Inpiànti 
sinistra|miniatura|250x250px|Vìsta da banchìnn-a
Inta staçión gh'é sôlo dôe colìsse pasànti e 'na grànde banchìnn-a mìssa a-o sò céntro, conligâ a-a Stràdda Ourélia pe mêzo de 'n sotopasàggio. A banchìnn-a a l'é decorâ da vàrri giardinétti con èrboi, pàrme e âtri tîpi de ciànte. No gh'é de bigeterîa e o fabricâto viâgiatoî, scitoòu in sciâ banchìnn-a tra e dôe colìsse, dòppo ch'o l'êa stæto convertîo in abitaçión privâ, in sciâ fìn o l'é stæto do tùtto seròu.

Segóndo a clascìfica de RFI a staçión da Vêxima a l'è 'na fermâta de categorîa "brónzo".

 Moviménto 
A staçión de Zêna Vêxima a l'é servîa sôlo da servìççi regionâli e metropolitén de Trenitalia, inte l'ànbito do sò contràtto de servìçio co-a Región Ligùria, co-in tràfego ch'o l'é però limitòu a-o sôlo perîodo estîvo. Pe caxón do sò scàrso tràfego feroviàrio, a l'é l'ùnica tra e 23 staçioìn zenéixi gestîe da RFI dónde no gh'é 'na fermâta regolâre di trêni do servìçio feroviàrio urbâno da çitæ.

 Servìççi 
A staçión de Zêna Vêxima a no dispónn-e de nisciùn servìçio in particolâ. Lóngo o lâto da staçión vèrso o mâ gh'é 'n parchézzo pe-e outomòbile.

 Interscàngi 
Da-arénte a-a staçión, in sce l'Ourélia, gh'é a fermâta de coriêre de "A Vêxima" (Vesima).
  Coriêre AMT do traspòrto pùblico provinciâle da çitæ metropolitànn-a de Zêna (lìnia 708, ecs lìnia 8).
  Tascì.

 Nòtte 

 Âtri progètti 

Vêxima